

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.9** | 2025. gada 29. maijā |

**27.**

**Par Ogres novada pašvaldības iekšējo noteikumu Nr.6/2025 “Ķeguma pamatskolas nolikums” izdošanu**

2023. gada 16. februārī Ogres novada pašvaldības dome pieņēma lēmumu “Par Ķeguma vidusskolas iekšējo reorganizāciju un pārveidi par pamatskolu” (protokols Nr. 2;11.), saskaņā ar kuru tika nolemts uzsākt Ķeguma vidusskolas iekšējo reorganizāciju, ar 2025. gada 1. septembri mainot Ķeguma vidusskolas īstenoto izglītības pakāpi no vidējās izglītības uz pamatizglītību.

2023. gada 19. jūlijā Ogres novada Izglītības pārvalde saņēma Izglītības un zinātnes ministrijas (turpmāk - IZM) vēstuli (Nr.4-7e/23/829) “Par Ogres novada pašvaldības domes lēmuma saskaņošanu”, kurā IZM saskaņoja Ogres novada pašvaldības domes lēmumu par Ķeguma vidusskolas iekšējo reorganizāciju un pārveidi par pamatskolu.

Saskaņā ar Izglītības likuma 22. panta pirmo daļu, valsts, pašvaldību izglītības iestādes, valsts augstskolu vidējās izglītības iestādes un privātās izglītības iestādes, izņemot komercsabiedrības un augstskolas, darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs.

Ievērojot augstāk minēto, sagatavots Ķeguma pamatskolas nolikuma projekts.

Pamatojoties uz Izglītības likuma 22. panta pirmo un otro daļu, Vispārējā izglītības likuma 8. pantu, Valsts pārvaldes iekārtas likuma 28. pantu un Pašvaldību likuma 10. panta pirmās daļas 8. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdot Ogres novada pašvaldības iekšējos noteikumus Nr.6/2025 “Ķeguma pamatskolas nolikums” (pielikumā).
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)